d:\documents\tra-doc\t-2024-0157\tra-doc-et-req_comm-t-0157-2024-202403401-02_00.doc
20. märtsil 2024 esitatud hagi – Meica versus EUIPO – Lénárd (CHIPSY KINGS)
(kohtuasi T-157/24)
Hagiavalduse keel: inglise
Pooled
Hageja: Meica Ammerländische Fleischwarenfabrik Fritz Meinen GmbH & Co. KG (Edewecht, Saksamaa) (esindaja: advokaat S. Russlies)
Kostja: Euroopa Liidu Intellektuaalomandi Amet
Teine pool apellatsioonikoja menetluses: András Lénárd (Sîncrăieni, Rumeenia)
Andmed EUIPO menetluse kohta
Vaidlusaluse kaubamärgi taotleja: apellatsioonikoja menetluse teine pool
Vaidlusalune kaubamärk: ELi sõnamärgi CHIPSY KINGS taotlus – registreerimistaotlus nr 18 416 564
Menetlus EUIPOs: vastulausemenetlus
Vaidlustatud otsus: EUIPO viienda apellatsioonikoja 22. jaanuari 2024. aasta otsus asjas R 376/2023-5
Nõuded
Hageja palub Euroopa Kohtul tühistada vaidlustatud otsus osas, milles jäeti rahuldamata kaebus vastulausete osakonna 1. veebruari 2023. aasta otsuse peale, mis käsitleb taotlust registreerida ELi kaubamärk „CHIPSY KING“ järgmiste kaupade ja teenuste jaoks:
klassis 29: „friikartulid; kartulikrõpsud; köögiviljapõhised krõpsud; kartulipulgad; maniokikrõpsud; sojakrõpsud; lilla maguskartuli krõpsud; lehtkapsakrõpsud; kartulist suupisted; köögiviljakrõpsud; kartulihelbed; kartulikrõpsud suupistete kujul; kartulikrõpsud; kartulipõhised suupisted; hash browns; vahvlikrõpsud; väherasvased kartulikrõpsud; tääkliilia krõpsud“;
klassis 30: „täisterakrõpsud; teraviljapõhised krõpsud; leivakrõpsud; ekstrudeeritud suupisted nisust; köögiviljamaitselised maisikrõpsud; tortiljakrõpsud; riisikrõpsud; maisist valmistatud suupisted; kartulijahust valmistatud suupisted; wonton-krõpsud; jahupõhised krõpsud; paisutatud juustupallid [maisist suupisted]; teraviljast valmistatud krõpsud; merevetikamaitselised maisikrõpsud; takokrõpsud; maisikrõpsud“;
klassis 35: „toiduga seotud jaemüügiteenused; toiduainetega seotud jaemüügiteenused ülemaailmsete arvutivõrkude kaudu; toiduainetega seotud postimüügiteenused; toiduainetega seotud jaemüügiteenused; kaupade jaemüügi reklaam meediakanalites; toiduainetega seotud kataloogimüügiteenused“.
Väited
Euroopa Parlamendi ja nõukogu määruse (EL) 2017/1001 artikli 95 lõike 1 rikkumine;
Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine.
____________